Hårknuter ble vanlig frisyre i vestlig kvinnemote i siste halvdel av 1800-tallet. Bildet viser pedagogen og kvinnesaksforkjemperen Ragna Nielsen (1845–1924) Foto: Nasjonalbibliotekets bildesamling  **Hårknute** er en frisyre der langt hodehår blir samlet i en knute, gjerne bolleformet og plassert i nakken eller som en hårtopp. Håret kan danderes og snurres på ulike måter, også flettes før det rulles sammen, eventuelt i kringleform på hver side av hodet. En kan også lage en «ballerinafrisyre» med overdreven stor hårknute lagt omkring en smultringformet skumgummi. Hårknuter kan være stramme og løse, kunstferdige og enkle. Frisyrer med ulike varianter av hårknuter blir i Vesten nesten bare båret av kvinner.

Historikk
---------

Ulike varianter av hårknuter har vært vanlig mote i mange samfunn og historiske perioder.

Etter perserkrigene forlot oldtidas grekere orientalske moter med blant annet langt, kunstferdig krøllet hår. Kvinnefrisyrene ble da forholdsvis enkle, med rett nedhengende, halvlange krøller eller fletter, i klassisk tid og seinere med enkelt oppsatt hår, midtskill, knute i nakken, hårbånd og spinkle diademer.

Fra 1860-tallet fikk vestlig damefrisyren chignon i nakken, hårpung i nett, som regel løshår. Dette ble sløyfet i 1880-åra da frisyren ble satt opp med knute i nakken, og pannehår ble moderne. Etter hvert ble knuten flyttet helt opp på hodet med stramt oppstrøket nakkehår, og håret vridd til en vertikal rull fra nakken til issen.

### Varianter

Chignon (uttales omtrent «sjin'jång, fransk ord for «nakke») er en hårpung eller oppsatt hårknute som er holdt fast av et hårnett eller en kam.

#### I gammel og ikke-vestlig mote

* Romersk kopi av hellenistisk skulptur, fra 100-tallet Foto: Fra Louvre, ParisRomersk kopi av hellenistisk skulptur, fra 100-tallet Foto: Fra Louvre, Paris
* Romersk byste fra ca. år 148 som viser kesierinne Faustina den yngre, Foto: Fra Musei CapitoliniRomersk byste fra ca. år 148 som viser kesierinne Faustina den yngre, Foto: Fra Musei Capitolini
* Buddha, afghansk leirefigur fra 400-500-tallet Foto: Fra Metropolitan Museum of Art i New YorkBuddha, afghansk leirefigur fra 400-500-tallet Foto: Fra Metropolitan Museum of Art i New York
* Den indiske guddommen Shiva med knuteformet hårtopp og et tredje øye, skulptur fra 800-tallet.  Foto: Fra Asian Art Museum i San Francisco, 2007Den indiske guddommen Shiva med knuteformet hårtopp og et tredje øye, skulptur fra 800-tallet.  Foto: Fra Asian Art Museum i San Francisco, 2007
* Jente fra tewa-stammen, en pueblo-indianer, i tradisjonell frisyre Foto: Edward S. Curtis, 1910-talletJente fra tewa-stammen, en pueblo-indianer, i tradisjonell frisyre Foto: Edward S. Curtis, 1910-tallet
* Brud med tradisjonell japansk frisyre Foto: 2005Brud med tradisjonell japansk frisyre Foto: 2005

#### I nyere, vestlig mote

* Evita Peron (1919–1952)  Foto: Pinélides A. FuscoEvita Peron (1919–1952)  Foto: Pinélides A. Fusco
* Flettet hårknute holdt fast med hårnåler  Foto: 2006Flettet hårknute holdt fast med hårnåler  Foto: 2006
* Løs hårknute  Foto: USA, 2008Løs hårknute  Foto: USA, 2008
* Rask hårknute holdt på plass med spisepinner Foto: 2008Rask hårknute holdt på plass med spisepinner Foto: 2008
* Foto: 2009 Foto: 2009
* Jennifer Morrison under filmfestivalen i Toronto 2013Jennifer Morrison under filmfestivalen i Toronto 2013

Se også
-------

* Flette
* Hårtopp
* Hårnett

Referanser
----------

1. 1 2 3 4 5  Oppslagsordet «frisyre» i *Store norske leksikon* (oppdatert 14. februar 2009)

Eksterne lenker
---------------

* (en) Bun hairstyle – kategori av bilder, video eller lyd på Commons Rediger på Wikidata